FI Euroopan unionin virallinen lehti L 223/3

KOMISSION TÄYTÄNTÖÖNPANOASETUS (EU) 2015/1425,

annettu 24 päivänä elokuuta 2015,

Kroatian, Ranskan, Italian, Maltan ja Espanjan lipun alla purjehtivien tai näissä maissa rekisteröityjen kurenuotta-alusten tonnikalan kalastustoiminnan kieltämisestä Atlantin valtamerellä pituuspiirin 45° läntistä pituutta itäpuolella sekä Välimerellä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 36 artiklan 2 kohdan,

sekä katsoo seuraavaa:

(1) Neuvoston asetuksessa (EU) N:o 2015/104 (2) vahvistetaan se tonnikalan määrä, joka voidaan kalastaa Euroopan unionin kalastusaluksilla ja rysillä vuonna 2015 Atlantin valtamerellä pituuspiirin 45° läntistä pituutta itäpuolella sekä Välimerellä.

(2) Neuvoston asetuksessa (EY) N:o 302/2009 (3) edellytetään, että jäsenvaltiot ilmoittavat komissiolle yli 24 metrin pituisille aluksilleen myönnetyt aluskohtaiset kiintiöt. Alle 24 metrin pituisten pyyntialusten ja rysien osalta jäsenvaltioiden on ilmoitettava komissiolle vähintään tuottajaorganisaatioille tai vastaavanlaisilla pyydyksillä pyytävien alusten ryhmille myönnetty kiintiö.

(3) Yhteisen kalastuspolitiikan tavoitteena on kalastusalan pitkän aikavälin kannattavuus varmistamalla elävien vesiluonnonvarojen kestävä hyödyntäminen ennalta varautumisen periaatteen mukaisesti.

(4) Neuvoston asetuksen (EY) N:o 1224/2009 36 artiklan 2 kohdassa säädetään, että jos komissio toteaa jäsenvaltioiden toimittamien tietojen sekä muiden hallussaan olevien tietojen perusteella, että Euroopan unionin, jäsenvaltion tai jäsenvaltioiden ryhmän käytettävissä olevat kalastusmahdollisuudet katsotaan yhden tai useamman pyydyksen tai laivaston osalta kokonaan käytetyiksi, se ilmoittaa asiasta asianomaisille jäsenvaltioille ja kieltää kalastustoiminnan tietyn alueen, pyydyksen, kannan, kantaryhmän tai kyseistä kalastustoimintaa harjoittavan laivaston osalta.

(5) Komission käytettävissä olevat tiedot osoittavat, että Kroatian, Ranskan, Italian, Maltan ja Espanjan lipun alla purjehtiville tai näissä maissa rekisteröidyille kurenuotta-aluksille myönnetyt tonnikalan kalastusmahdollisuudet Atlantin valtamerellä pituuspiirin 45° läntistä pituutta itäpuolella sekä Välimerellä on käytetty loppuun.

(6) Kroatia ilmoitti komissiolle 10 ja 24 päivänä kesäkuuta 2015 asettaneensa tonnikalaa vuonna 2015 aktiivisesti pyytäville yhdeksälle kurenuotta-alukselleen kalastustoimia koskevan kiellon, joka tuli voimaan neljälle alukselle 10 päivänä kesäkuuta, kahdelle alukselle 20 päivänä kesäkuuta ja kolmelle alukselle 24 päivänä kesäkuuta 2015, joten asianomainen kalastustoiminta päättyi kokonaan 24 päivänä kesäkuuta 2015 kello 24.00.

(7) Ranska ilmoitti komissiolle 1, 4 ja 9 päivänä kesäkuuta 2015 asettaneensa tonnikalaa vuonna 2015 aktiivisesti pyytäville 17 kurenuotta-alukselleen kalastustoimia koskevan kiellon, joka tuli voimaan 12 alukselle 1 päivänä kesäkuuta, kolmelle alukselle 4 päivänä kesäkuuta ja kahdelle alukselle 9 päivänä kesäkuuta 2015, joten asianomainen kalastustoiminta päättyi kokonaan 9 päivänä kesäkuuta 2015 kello 10.02.

(8) Italia ilmoitti komissiolle 30 päivänä toukokuuta sekä 1 ja 10 päivänä kesäkuuta 2015 asettaneensa tonnikalaa vuonna 2015 aktiivisesti pyytäville 12 kurenuotta-alukselleen kalastustoimia koskevan kiellon, joka tuli voimaan neljälle alukselle 30 päivänä toukokuuta, seitsemälle alukselle 1 päivänä kesäkuuta ja viimeiselle alukselle 10 päivänä kesäkuuta 2015, joten asianomainen kalastustoiminta päättyi kokonaan 10 päivänä kesäkuuta 2015 kello 11.21.

(9) Malta ilmoitti komissiolle 3 päivänä heinäkuuta 2015 asettaneensa tonnikalaa vuonna 2015 aktiivisesti pyytävälle kurenuotta-alukselleen kalastustoimia koskevan kiellon, joka tuli voimaan 10 päivänä kesäkuuta 2015 kello 08.00.

(10) Espanja ilmoitti komissiolle 28 päivänä toukokuuta, 1 päivänä kesäkuuta ja 1 päivänä heinäkuuta 2015 asettaneensa tonnikalaa vuonna 2015 aktiivisesti pyytäville kuudelle kurenuotta-alukselleen kalastustoimia koskevan kiellon, joka tuli voimaan yhdelle alukselle 28 päivänä toukokuuta, neljälle alukselle 1 päivänä kesäkuuta ja viimeiselle alukselle 8 päivänä kesäkuuta 2015, joten asianomainen kalastustoiminta päättyi kokonaan 8 päivänä kesäkuuta 2015 kello 15.00.

(11) Rajoittamatta Kroatian, Ranskan, Italian, Maltan ja Espanjan toteuttamien edellä mainittujen toimien soveltamista komission on tarpeen kieltää asianomaisten EU:n jäsenvaltioiden lipun alla purjehtivien tai niissä rekisteröityjen kurenuotta-alusten tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä, ja kielto tulee voimaan viimeistään 24 päivänä kesäkuuta 2015 kello 24.00 Kroatian osalta, viimeistään 9 päivänä kesäkuuta 2015 kello 10.02 Ranskan osalta, viimeistään 10 päivänä kesäkuuta 2015 kello 11.21 Italian osalta, 10 päivänä kesäkuuta 2015 kello 08.00 Maltan osalta ja viimeistään 8 päivänä kesäkuuta 2015 kello 15.00 Espanjan osalta,

ON HYVÄKSYNYT TÄMÄN ASETUKSEN:

1 artikla

Kielletään Kroatian lipun alla purjehtivilta tai Kroatiassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä viimeistään 24 päivästä kesäkuuta 2015 kello 24.00 alkaen.

Näillä aluksilla pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää tai purkaa.

2 artikla

Kielletään Ranskan lipun alla purjehtivilta tai Ranskassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä viimeistään 9 päivästä kesäkuuta 2015 kello 10.02 alkaen.

Näillä aluksilla pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää tai purkaa.

3 artikla

Kielletään Italian lipun alla purjehtivilta tai Italiassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä viimeistään 10 päivästä kesäkuuta 2015 kello 11.21 alkaen.

Näillä aluksilla pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää tai purkaa.

4 artikla

Kielletään Maltan lipun alla purjehtivilta tai Maltassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä 10 päivästä kesäkuuta 2015 kello 08.00 alkaen.

Näillä aluksilla pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää tai purkaa.

5 artikla

Kielletään Espanjan lipun alla purjehtivilta tai Espanjassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä viimeistään 8 päivästä kesäkuuta 2015 kello 15.00 alkaen.

Näillä aluksilla pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää tai purkaa.

6 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä elokuuta 2015. Komission puolesta, puheenjohtajan nimissä Phil HOGAN Komission jäsen

(1) EUVL L 343, 22.12.2009, s. 1.

(2) Neuvoston asetus (EU) 2015/104, annettu 19 päivänä tammikuuta 2015, unionin vesillä ja unionin aluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2015, asetuksen (EU) N:o 43/2014 muuttamisesta sekä asetuksen (EU) N:o 779/2014 kumoamisesta (EUVL L 22, 28.1.2015, s. 1).

(3) Neuvoston asetus (EY) N:o 302/2009, annettu 6 päivänä huhtikuuta 2009, tonnikalan monivuotisesta elvytyssuunnitelmasta Itä-Atlantilla ja Välimerellä, asetuksen (EY) N:o 43/2009 muuttamisesta ja asetuksen (EY) N:o 1559/2007 kumoamisesta (EUVL L 96, 15.4.2009, s. 1).